**Սաիդա** (արաբ․՝ سعيدة‎‎), քաղաք Ալժիրի հյուսիսարևմտյան մասում։ Նույնանուն վիլայեթի վարչական կենտրոնն է։

Աշխարհագրական դիրքը
-------------------

Գտնվում է վիլայեթի հյուսիս-արևմուտքում, Ատլասի լեռներում, ծովի մակերևույթից 868 մետր միջին բարձրության վրա.  
, երկրի մայրաքաղաք Ալժիրից մոտավորապես 335 կիլոմետր դեպի հարավ-արևմուտք։ Շրջակայքում կան 1 000-1 200 մետր բարձրությամբ սարեր։

Պատմություն
-----------

Աշխարհագրական բարենպաստ դիրքի շնորհիվ Սաիդան ռազմավարական կարևոր նշանակություն է ունեցել. դեռևս հինհռոմեական ժամանակներում այստեղ բերդ է կառուցվել։ Բնակավայի ամրություններն օգտագործել է նաև 19-րդ դարի Ալժիրի ազգային-ազատագրական շարժման առաջնորդ Աբդ ալ Քադիրը, ով 1844 թվականին, երբ ֆրանսիական զորքերը մոտեցել են, այրել է քաղաքը։ Ֆրանսիացիները վերականգնել են այն և դարձրել իրենց ֆորպոստը, որտեղ մի ժամանակ հանգրվանել է ֆրանսիական օտարերկրյա լեգեոնի գնդերից մեկը։ Բնակավայրի բուռն թափով աճին նպաստել է երկաթուղու բացումը 1862 թվականին։ 1896 թվականին քաղաքի բնակչության թվաքանակն արդեն հասել էր 7 803-ի, ընդ որում՝ բնակիչներից 3641-ը մուսուլմաններ էին, 2801-ը՝ ֆրանսիացիներ, 1348-ը՝ այլ եվրոպացիներ (հիմնականում իտալացիներ, իսպանացիներ, մալթացիներ)։ Ըստ պաշտոնական տվյալների՝ քաղաքում ապրել է նաև 13 հրեա։

Պատկերասրահ
-----------

* Տեսարան քաղաքիցՏեսարան քաղաքից
* Տեսարան քաղաքիցՏեսարան քաղաքից
* Տեսարան քաղաքիցՏեսարան քաղաքից

Ժողովրդագրություն
-----------------

2008 թվականին անցկացված մարդահամարի տվյալներով քաղաքի բնակչության թվաքանակը եղել է 128 413:

*Քաղաքի բնակչության թվաքանակի փոփոխությունները.*

| 1977 | 1987 | 1998 | 2008 | 2012 |
| --- | --- | --- | --- | --- |
| 53 450 | 81 874 | 115 106 | 128 413 | 141 020 |

Բնակչության միջին տարեկան աճը կազմել է 1,12%։

Տրանսպորտ
---------

Սաիդայից 3 կիլոմետր դեպի հյուսիս ընկած է նույնանուն օդանավակայանը։ Քաղաքն այլ բնակավայրերի հետ կապված է նաև երկաթուղով ու ավտոտրանսպորտով։

Տնտեսություն
------------

Սաիդան գյուղատնտեսական արտադրանքի թողարկման տարածաշրջանային կենտրոն է։ Շրջապատող սարերն անտառապատ են։ Քաղաքի մերձակա դաշտերում աճեցնում են ցորեն, ձիթապտուղ, խաղող, էսպարտո։ Զարգացած է անասնապահությունը։ Արտադրվում են ձավարեղեն, բուրդ, կաշվեղեն։ Սաիդան կրում է «Ջրերի քաղաք» մականունը. շրջակայքում կան հանքային առատ աղբյուրներ, որոնց ջուրը շշալցվում է և վաճառքի հանվում։

Ծանոթագրություններ
------------------

1. ↑  Saïda (Province Capital, Saïda, Algeria) - Population Statistics, Charts, Map and Location
2. ↑  Атлас мира. — М.: Федеральная служба геодезии и картографии России: Издательский Дом ОНИКС, 2000 — стр. 212
3. 1 2  «Saida, Algeria Page» (անգլերեն). Fallingrain Global Gazetteer. Արխիվացված օրիգինալից 2013 թ․ հունվարի 17-ին. Վերցված է 2012 թ․ դեկտեմբերի 5-ին.
4. 1 2 3 4 5 6 7 8  «Saïda | Algeria». *Encyclopedia Britannica* (անգլերեն). Վերցված է 2019 թ․ մարտի 14-ին.
5. ↑  «Saïda | Algeria». *Encyclopedia Britannica* (անգլերեն). Վերցված է 2020 թ․ հունվարի 31-ին.
6. ↑  «Saida» (անգլերեն). World Gazetteer. Արխիվացված օրիգինալից 2013 թ․ հունվարի 17-ին. Վերցված է 2012 թ․ դեկտեմբերի 5-ին.
7. ↑  расчётное
8. ↑  «Saïda (Province Capital, Saïda, Algeria) - Population Statistics, Charts, Map and Location». *citypopulation.de*. Վերցված է 2020 թ․ հունվարի 31-ին.
9. ↑  «Saпda» (անգլերեն). LookLex Encyclopaedia. Արխիվացված օրիգինալից 2013 թ․ հունվարի 17-ին. Վերցված է 2012 թ․ դեկտեմբերի 5-ին.

Գրականություն
-------------

* *Étude hydrogéologique des Monts de Saida*, Clair André, Alger, 1952
* Eugène Fromentin, *Une année dans le Sahel*

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սաիդա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4844547-2 · LCCN: n2006074808 · NKC: ge1183021 |

 |